ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኖርወይ፡ በዓል ሓሙሽተ ኮኾብ ቤት ማእሰርቲ 7 ሓምለ 2019 ምንጪ ስእሊ, Reuters መግለጺ ስእሊ, ኣብ ቤት ማእሰርቲ ሃልደን ዝርከብ ቤተ-ጸሎት ዮጋ እተምህር በዓልቲ ሞያ ኣብ ቅድሚት ደው ኢላ 20 ንዝኾኑ እሱራት ኣካላዊ ምንቅስቓስ ተስርሖም ኣላ። እዚ ዮጋ ዝተባህለ ኣካላዊ ምንቅስቓስ ዝስርሓሉ ዘሎ ቦታ ኣብ ኖርወይ ዝርከብ ቤት ማእሰርቲ 'ሃልደን' እዩ። እሱራት ዮጋ ሰሪሖም ጥራሕ ኣይኮኑን ነናብ መጽንሒ ክፍሎም ዝኣትዉ። ብድሕሪ ዮጋ ሳውና ባዝ ይኣትዉ። ከምዚ ዝበለ ዕድል ተመቻችዩሎም ዝነብሩ እሱራት፡ ደቂ-ኣንስትዮ ዝዓመጹ፣ ገበን ቅትለት ዝፈጸሙን ዕጸ-ፋርስ (ሓሺሽ) ከዘዋውሩ ዝተረኸቡን እዮም። ናይቲ ቤት ማእሰርቲ ኣመሓዳሪ ዝኾነ ሆይዳል "ዮጋ ክሰርሑ ከለዉ [እሱራት] ይረጋግኡ" ይብል። ፆታዊ ትንኮያ ንዝፈጸመላ ሓለቓ ብምቅልዓ ዝተኣሰረት ሰበይቲ በዓልቲ ቤት ጀነራል አሳምነው ፅጌ ተኣሲራ "እቲ ባእሲ ምስ ካቶሊክ ጥራሕ ዘይኮነ ምስ ህዝቢ እዩ" "ኣብዚ ኩራን ረብሻን ኣይንደልን፤ ሰላምን ህድኣትን ኢና ንደሊ፤ እቲ ዝኸውን ዘሎ ድማ ከምኡ'ዩ" ክብል ወሲኹ ይገልጽ። ናይዚ ቤት ማእሰርቲ ዓመታዊ ወጻኢ [በጀት] 98 ሺሕ ፓውንድ'ዩ። ኣብ እንግሊዝ ዝርከብ ሓደ ቤት ማእሰርቲ ግን ብማእከላይ ገምጋም 40 ሺሕ ፓውንድ ወጻኢ ይግበረሉ። ኣብቲ ቤት ማእሰርቲ ዝረኣይ ምንቅስቓስ ኩሉ፡ ናይ እስረኛን ሓላዊን መዓልታዊ ተግባር ዝፍጸም ኣይመስልን። እሱራት ብናጽነት ኣካላዊ ምንቅስቓስ ይሰርሑ። ኣብቲ ቤት ማእሰርቲ ንዝገበርናዮ ዑደት ይመርሕ ዝነበረ ኣማሓዳሪ [ናይቲ ቤት ማእሰርቲ] ኣነ ተገሪመ ኣብ ገጸይ ብዘርእዮ ኩነታት ሰሓቐ። ኣነ ግን ብዝርእዮ ዘለኹ ነገር ምግራመይ ኣየቋረጽኩን። መግለጺ ስእሊ, ሓለቓ [ኣመሓዳሪ] ቤት ማእሰርቲ ሃልደን 'ዳይናሚክ' ሓለዋ " "ነዚ ቦታ ዳይናሚክ ሓለዋ ብዝብል ኢና ንጽውዖ" በለኒ እቲ ኣመሓዳሪ። እንታይ ማለት ይኸውን?
